Here is a page extracted from Wikipedia that may contain CSS, HTML, and a lot of unformatted text.

Title: مجدى يعقوب
Content: سير مجدى حبيب يعقوب بروفيسير مصرى بريطانى وجراح قلب ناجح. اتولد فى 16 نوفمبر سنة 1935 فى بلبيس فى مصر.

اتخرج من كلية الطب سنة 1956. وقرر انه يشتغل فى جراحة القلب لما عمته ماتت بمرض القلب. ابتدا يشتغل فى مستشفى القصر العينى بالقاهرة. راح للندن سنة 1962. اشتغل استاذ فى الجامعات امريكية زى شيكاغو والمستشفيات الكبيرة هناك. فى جراحة القلب فى زمالة كلية الجراحين الملكية بلندن. وكمان فى جامعات السويد.

اصبح رئيس لمركز زراعة القلب والرئتين فى معهد القلب بجامعة لندن سنة 1987. عنده بحوث علمية كتيرة فى الطب منها تقارير كتير لمجلة لانس العالمية. الدموية بصورة وعمل فى النوع ده من العمليات حوالى 600 عملية بطّل يعمل عمليات سنة 2001 وكان عنده 65 سنة.

فى سنة 2006 رجع عن تقاعده وبدا يعمل عمليات زرع قلب صناعى مكان القلب الطبيعى التالف ويشغل الدورة عادية. اخر عملية كانت لهانا كلارك اللى جاتله حالتها متدهورة خالص كان عمرها حوالى 8 شهور. كان قلبها مش شغال كويس وكان ممكن تموت خلال 12 ساعة اعطاها ادوية كتير ماجابتش نتيجة فاضطروا انهم يزرعوا ليها قلب تانى مع وجود القلب التالف. وكان القلبين يساعوا بعض. فى الفترة دى عانت من امراض كتير حولوا يحلوا المشكلة دى بالعلاج الكيماوى. سنة 2006 قرر الدكتور مجدى يعقوب انة يشيل القلب المزروع. وبدات هانا تلعب رياضة وهى الايام دى بصحة كويسة.

اخد جوايز كتير خالص منها: تكريمة من الملكة اليزابيث التانيه ملكة بريطانيا فمنحته الملكة لقب فارس فى سنة 1966 ويطلق عليه فى الاعلام البريطاني لقب ملك القلوب واخد شهادات الدكتوراه الفخرية من جامعات العالم كمان مصر اعطته وسام الواجب الاول ووسام الجمهورية فى يوم الطبيب سنة 1988. وواخد قلادة النيل العظمى سنة 2011 - اعلى الأوسمة المصرية.

اخد وسام الاستحقاق البريطانى (Order of Merit) لسنة 2014 من الملكة اليزابيث التانيه ملكة بريطانيا.

اخد جايزة المركز الثقافى القبطى الأرثوذكسي للعلوم الانسانية والثقافية " جايزة علا غبور " سنة 2014.

اوسمه 
  لقب فارس من منظومة الشرف البريطانى
  وسام الاستحقاق البريطانى (Order of Merit)
  قلادة النيل العظمى

شوف كمان 
 مجدي يعقوب - موقع شخصيات مصرية
 مؤسسة مجدى يعقوب لأبحاث القلب
 شخصيات مصريه مشهوره
 اقباط المهجر

لينكات خارجيه 
  مش عند وقت للسياسة لأنى سخرت حياتى للعلم والمرضى.. والتعليم يمحو أى احتقان طائفى.. و لازم الا نحمل الحكومة وحدها تأخر البحث العلمى فى مصر ...

لينكات برانيه 

مواليد 1935
اطبا مصريين
علما مصريين
اقباط
اقباط المهجر
شراقوه
ناس من بلبيس
مصريين عاشو فى المملكه المتحده
بريطانيين مصريين
مصريين واخدين قلادة النيل العظمى
واخد لقب سير
بريطانيين من اصل مصرى
مقالات مختاره
متعلمين فى جامعة القاهره